Șpagă de 70 de mii de euro pentru un aviz de construcție în București. Ce riscă omul de afaceri prins în flagrant
Tribunalul București este așteptat să se pronunțe joi, 4 iulie, în legătură cu propunerea de arestare preventivă pentru 30 de zile a omului de afaceri Cezar Verziu, reținut în urmă cu o zi, în urma unui flagrant, după ce a primit 70.000 de euro pentru a interveni la Autoritatea Aeronautică Civilă Română în vederea obținerii unui aviz necesar construirii unui imobil cu înălțimea de aproape 80 de metri, în București.